**| פעולת היכרות- בניית חוזה קבוצתי**

**רציונל**פעולת ההיכרות היא למעשה הפעולה הראשונה (או מבין) בשנת הפעילות ומהווה נקודת מפגש של החניכות אחת עם השניה בפורום הקבוצתי- מקומי ובהרכב הקבוצתי הנוכחי. לחלקן זו עשויה להיות הפעולה הראשונה באיגי בכלל, או השתתפות במרחב עם מגוון אנושי גדול שמאד שונה מסביבתם מחוץ לאיגי. המהות של המשבצת הזו היא לייצר מרחב בטוח, מזמין וכזה שמאפשר היכרות בין אישית והתרגשות לקראת ההכשרה.  
במשבצת זו יש הזדמנות לקבוצה לנסח חוזה- כללים אותם יוכלו ליישם במהלך השנה על מנת ליצור מרחב מגוון ומכליל את כולן.

**מטרות**

1. יחד עם החניכות ניצור הגדרת חוזה קבוצתי
2. יצירת הזדמנות להיכרות בינאישית
3. גיבוש הקבוצה והחניכות המרכיבות את הקבוצה

מתווה וחלוקת זמנים

| **מהלך** | **זמנים** |
| --- | --- |
| משחק פתיחה | **10 ד'** |
| תחרות | **20 ד'** |
| דיון | **10 ד'** |
| חוזה | **15 ד'** |
| באר משאלות | **20 ד'** |
| סיכום | **5 ד'** |

**עזרים:**

* מעטפה עם משימות
* מכשולים
* בריסטול וטושים לכתיבת החוזה

**מהלך**

**חלק א' | פתיחה וסבב שמות מתודי**

1. **משחק פתיחה וסבב פתיחה**

**חלק ב' | לב הפעולה**

1. **תחרות**כניסה לחדר- שמים כמה כסאות מול הדלת שקצת יפריעו במעבר. המדריכת מסתכלות איך החניכים מתמודדים עם "המחסום" הזה – עוברים לידו? מזיזים אותו? מגיבים אליו באלימות?. לא אומרים שום דבר לחניכים על הכסאות.
2. **תחרות- לאחר הכניסה לחדר**

חלוקה לשתי קבוצות- כל קבוצה עם מדריך אחד.  
המדריכה מדרבנת בכוונה את הקבוצה שלה להיות תחרותיים ולנצח את הקבוצה השנייה. (כדי שאחרי זה נוכל לדבר על תחרותיות...)  
משימה ראשונה: כל קבוצה מקבלת מעטפה שעליה כתובה משימה: "עליכם לבנות שלושה משפטים פשוטים שונים, כאשר כל אחד מהם נכון תחבירית ונכון תמיד". בתוך המעטפה יש 9 מילים שמרכיבות את המשפטים.  
לימון.הוא.פרי.  
מתוק.אינו.חמוץ.  
דבש.הוא.מזון.  
  
משימה שניה: כל קבוצה הולכת לצד אחד של החדר ובאמצע "מבלגנים" כמה כסאות שיהווה "מכשולים". חצי מהקבוצה שמה צעיף על העיניים, ועל החצי השני להוביל אותם לצד השני. בשלב הראשון רק בדיבור. השלב השני בעזרת החזקת יד ובלי דיבור.  
המטרה של כל קבוצה להגיע ראשונים לצד של הקבוצה השנייה.

1. **דיון**אז על מה הייתה הפעולה? (החניכים מנחשים וכנראה לא מגלים... )  
   זוכרים את הכיסאות שהיו ליד הדלת? (מזכירים לחניכים שהיו כסאות) איך התמודדתם איתם?  
   אז על מה הפעולה? – גבולות, הגבלות.  
   בואו נחזור על כל מה שעשינו מתחילת הפעולה, ואנחנו רוצות שתגידו לנו מה הגביל אתכם ומה עזר לכם להצליח? (בסבב מה נשמע, בחלוקה לקבוצות, במשחק הראשון, במשחק השני)  
     
   במקביל רושמים כל תשובה על פתק ושמים את הפתקים באמצע המעגל. (למשל- חוקים, חופש, לסמוך אחד על השני, אמון, להאמין בעצמי, תחרותיות, שיתוף פעולה, חוסר הקשבה, הקשבה, הומור ועוד... )

אחרי שיש הרבה פתקים במעגל, שואלים את הקבוצה – "מה מהדברים שאמרנו אתם רוצים שילווה אותנו במהלך השנה?" כל חניך בוחר פתק אחד ומסביר למה הוא לקח אותו. אפשר גם להכין פתקים נוספים.  
  
זה למעשה החוזה שלנו במהלך השנה. חוזה שהגיע מתוך הרצון של הקבוצה.

**חלק ג' | סיכום ורפלקציה**

1. **ניסוח החוזה**  
   ניסוח החוזה במרכז הבריסטול. מסביב למילים סוגרים עם עיגול. כל מה שמעבר לעיגול הוא "מרחב פתוח" נותנים לחניכות לצייר ולקשקש שם. מדגישים: זה בעצם גם מבחן ראשון לחוזה עצמו – תבטאו את עצמכן אבל תשימו לב לא להיות פוגעניות או מעליבות לחניכות האחרות
2. **באר המשאלות** כל החניכות בוחרות פתקים ועומדות כתף אל כתף. שולחות יד ימין קדימה כשכף היד באגרוף עם האגודל בחוץ והפתק בפנים. מחברים את הידיים: אגרוף של חניכה אחת תופס באגודל של חניך אחר. ככה נוצר עיגול.  
   אומרים לחניכות: "זאת באר משאלות, יש לה יכולת להגשים כל דבר ששמים בתוכה"- ואז עם יד שמאל כל חניך משליך לבאר את הפתק שהוא לקח.  
   לאחר מכן אומרים "אם מישהו רוצה להזמין עוד דברים לקבוצה הוא יכול להכניס אותם גם לבאר". אפשר גם "אם מישהי רוצה להגיד משאלה בלב היא גם מוזמנת להכניס אותה לבאר".  
   בסוף כולם מרימים יד שמאל, ועושים איתה קשת גדולה כשבסוף כל ידי השמאל מגיעות אל הבאר